ઈશ્ર્વર વિષેની સમજ અને તેના સ્વીકારમાંથી શરણાગતિપી પરિપક્વતા જન્મે છે. ઈશ્ર્વર કોઈ વ્યક્તિ વિશેષ નથી. જેણે આ જગતનું સર્જન કર્યું છે, જે તેનું પાલન અને નિયમન કરી રહ્યો છે અને છેવટે જેનામાં આ જગતનો લય થાય છે તેને આપણે ઈશ્ર્વર કહીએ છીએ. એટલે કે સમગ્ર જગતનો લય થવા છતાં જેનો લય થતો નથી. જે સર્જન, પાલન વગેરે પ્રક્રિયાઓનું અધિષ્ઠાન છે, જેની સંનિધિમાં સર્જનાદિ સર્વ થઈ રહ્યું છે તેને ઈશ્ર્વર કહેવામાં આવે છે તે ઉપરાંત ઈશ્ર્વર જ જગતનું ઉપાદાન કારણ છે. અર્થાત્ તે જ આ જગતરૂપે અભિવ્યક્ત થયેલો છે. એટલે કે આ જગત તેનાથી ભિન્ન નથી. જગત તેની જ વિભૂતિ છે. જગતનું નિરીક્ષણ કરીએ ત્યારે ઈશ્ર્વરનાં દર્શન થયા સિવાય રહેતાં નથી. તે જ નિયતિ છે. એ નિયતિ, એ સંવાદિતા જ સર્વત્ર અભિવ્યક્ત થયેલી છે.